
Na temelju Zakona o poljoprivrednom zemljištu („Narodne novine“ broj 20/18, 115/18, 98/19, 57/22, 136/25) i članka 46. Statuta Općine Krapinske Toplice („Službeni glasnik Krapinsko-zagorske županije“, broj 16A/25), Općinska načelnica Općine Krapinske Toplice podnosi Općinskom vijeću Općine Krapinske Toplice


IZVJEŠĆE 
O UTROŠKU SREDSTAVA OSTVARENIH OD NAKNADE ZA PROMJENU NAMJENE POLJOPRIVREDNOG ZEMLJIŠTA ZA 2025. GODINU


Članak 1.
Program korištenja sredstava ostvarenih od naknade za promjenu namjene poljoprivrednog zemljišta („Službeni glasnik Krapinsko-zagorske županije“, broj 50/24; dalje u tekstu: Program) usvojilo je Općinsko vijeće Općine Krapinske Toplice na 25. sjednici održanoj 12.12.2024.
Za 2025. godinu Programom je planiran prihod u iznosu od 8.000,00 eura, dok je plan rashoda sredstava predviđen kroz Program održavanja komunalne infrastrukture na području Općine Krapinske Toplice, i to za strojno uklanjanje trave, granja i šiblja – malčiranje.
Tijekom 2025. godine ostvareni su prihodi od naknade za promjenu namjene poljoprivrednog zemljišta u iznosu od 715,31 eura.
Postotak izvršenja Programa iznosi 8,94 %.

Članak 2.
	Ovo Izvješće objavit će se u „Službenom glasniku Krapinsko-zagorske županije“.


OPĆINSKA NAČELNICA

      Gordana Jureković

[bookmark: _Hlk108011017]Na temelju članka 32. Statuta Općine Krapinske Toplice („Službeni glasnik Krapinsko-zagorske županije“, broj 16A/25), Općinsko vijeće Općine Krapinske Toplice na 9. sjednici održanoj dana 29.05.2026. donosi


Z  A  K  L  J  U  Č  A  K


Članak 1.
		Prihvaća se Izvješće o izvršenju Programa ostvarenih od naknade za promjenu namjene poljoprivrednog zemljišta na području Općine Krapinske Toplice za 2025. godinu („Službeni glasnik Krapinsko-zagorske županije“, broj 50/24).

Članak 2.
		Utvrđuje se da su na ime naknade za promjenu namjene poljoprivrednog zemljišta na području Općine Krapinske Toplice za 2025. godinu, u proračun Općine Krapinske Toplice uplaćena sredstva u iznosu 715,31 eura te da su ista utrošena za strojno uklanjanje trave, granja i šiblja – malčiranje. 



PREDSJEDNIK OPĆINSKOG VIJEĆA

        Antun Zupanc

